
Iespējamiem pretendentiem

Atbildes atklātā konkursā ar ID Nr. Nr. JVA 2026/63

Jūrmalas Iepirkumu komisija (turpmāk – Iepirkumu komisija) ir saņēmusi ieinteresētā piegādātāja jautājumus par atklāta konkursa ar ID Nr. JVA 2026/63 „Asaru parka teritorijas labiekārtošanas darbi, Asaru prospektā 16/18, Jūrmalā” (turpmāk - iepirkums) nolikumu un sniedz atbildes.

1. jautājums.
Gumijas seguma virskārta – 2 cm (Tāmes TS-L sadaļa poz.Nr.21;26).
Projektā virskārtas biezums ir norādīts 20 mm. Pēc trīs specializētu nozares uzņēmumu sniegtās informācijas šāds virskārtas biezums nav tehniski un ekonomiski efektīvs risinājums. Šāda bieza virskārta būtiski sadārdzina seguma izmaksas, jo virskārtas materiāls veido ievērojamu daļu no kopējām seguma izmaksām. Visās ražotāju datu lapās virskārtas biezums ir 10 mm.

2. jautājums.
Tāmes TS-L sadaļas 25. pozīcija – “Gumijas seguma pamatkārtas izbūve, h=1 cm”.
Šajā pozīcijā pamatkārtas biezums ir norādīts tikai 10 mm, taču attiecīgajā zonā projektā paredzētais maksimālais krišanas augstums ir 2,45 m. Biezums nav pietiekams, lūdzu veikt labojumu.

3. jautājums.
Projekta dokumentācijā nav viennozīmīgi norādīta gumijas seguma krāsa, RAL kods vai krāsu kombinācija, kā arī nav pietiekami precīzi definēti citi materiāla parametri, kas nepieciešami konkrēta seguma sistēmas un tās izmaksu noteikšanai, piemēram, granulu veids, frakcija, saistvielas prasības un konkrētās sistēmas tehniskie rādītāji.
Līdz ar to dažādi pretendenti var izcenot atšķirīgus tehniskos risinājumus, kas padara piedāvājumu cenas savstarpēji nesalīdzināmas.

Atbilde uz jautājumiem.
Iepirkumu komisija vērš uzmanību, ka 2026.gada 28.augusta iepirkumu komisijas sēdē ir veikti nepieciešamie precizējumi tāmes paraugformā. 

Izpilddirektors                                        (paraksts*)                                                     E.Stobovs
*Dokuments parakstīts ar drošu elektronisko parakstu un satur laika zīmogu.

